‘Selfmoordpakt’-paartjie gevindLiza Hugo. Foto: Facebook Ao. Herman Coetzee het Dinsdagaand aan Maroela Media bevestig dat Mariske Groenewald (26) en Liza Hugo (32) in Beaconbaai, Oos-Londen gevind is. Hy sê hulle is ongedeerd en dat hulle gesinne op pad soontoe is om hulle te gaan haal. Groenewald en Hugo is Saterdagoggend vir die laaste keer gesien en is die aand deur hul gesinne as vermis aangemeld nadat Hugo se pa, Duart, glo ŉ selfmoordbrief in haar Bybel gevind het. Die twee is in ŉ verhouding en het glo ŉ selfmoordpakt gemaak. Groenewald is glo in Januarie vanjaar van haar man geskei en het twee klein kindertjies. Mariske Groenewald. Foto: Facebook